Katekeżi mill-Papa Ġwanni Pawlu II dwar il-Knisja. Udjenza Ġenerali – 18/03/1992. 1. Rajna fil-katekeżi preċedenti li, skont l-ittri ta' Pietru u Pawlu u l-Apokalissi ta' Ġwanni, Kristu Sidna, "saċerdot magħżul fost il-bnedmin" ( 5, 1), Għamel [mill-poplu l-ġdid] "saltna ta' saċerdoti għal Alla tiegħu u Missieru" ( Hekk ġiet attwata l-"komunjoni" fil-qdusija ta' Alla, skont it-talba magħmula minnu ndirizzata diġa lill-Iżrael il-qadim u ferm iktar impenjattiva għall-ġdid: "Kunu qaddisin, għaliex jien, il-Mulej, Alla tagħkom, jien qaddis" ( 19, 2). Il- "komunjoni" fil-qdusija ta' Alla twettqet bħala frott tas-sagrifiċċju feddej ta' Kristu, li bis-saħħa tiegħu sirna parteċipi ta' dik l-imħabba li "kienet imsawba fi qlubna permezz tal-Ispirtu Santu" ( 5, 5). Id-don tal-Ispirtu santifikatur attwa fina "saċerdozju qaddis", li, skont Pietru, jirrendina kapaċi li "noffru sagrifiċċji spiritwali li jogħġbu lil Alla, permezz ta' Ġesù Kristu" ( 2, 5). Hemm mela "saċerdozju qaddis". Nistgħu mela nagħrfu fil-Knisja komunità saċerdotali, fis-sens li issa rridu nispjegaw. 2. Naqraw fil-Konċilju Vatikan II, li jikkwota l-ewwel ittra ta' Pietru, li "għar- riġenerazzjoni u d-dlik tal-Ispirtu Santu l-Imgħammdin jiġu kkonsagrati biex jiffurmaw tempju spiritwali u saċerdozju qaddis, biex joffru, permezsz tal-opri kollha nsara, sagrifiċċji spiritwali, u biex jgħarrfu l-għegubijiet ta' Dak li mid-dlamijiet sejħilhom għad-dawl li jgħammex tiegħu (cf. 2, 4-10)" (LG 10). F'dan it-test il-Konċilju jgħaqqad imbagħad it-talb li permezz tiegħu l-insara jirrendu glorja lil Alla, bis-"sagrifiċċju tagħhom infushom bħala sagrifiċċju ħaj, qaddis u li jogħġob lil Alla" (cf. 12, 1), u b'xhieda li jirrendu lil Kristu. Hekk naraw miġbura fil-qosor il-vokazzjoni tal-imgħammdin kollha bħala sehem fil-missjoni messjanika ta' Kristu, li huwa saċerdot, profeta u sultan. 3. Il-parteċipazzjoni universali fis-saċerdozju ta' Kristu, imsejjaħ ukoll saċerdozju tal-fidili ("sacerdotium universale fidelium"), tal-Konċilju huwa meqjus fir-rapport partikolari tiegħu mas-saċerdozju ministerjali: "Is-saċerdozju komuni tal-fidili u s-saċerdozju ministerjali jew ġerarkiku, għalkemm huma differenti essenzjalment u mhux biss fil-grad, huma madankollu rranġati għal xulxin, għaliex il-wieħed huwa l-ieħor, kull wieħed fil-mod tiegħu propju, jipparteċipaw fl-uniku saċerdozju ta' Kristu" (LG 10). Is-saċerdozju ġerarkiku bħala "uffiċċju" ("officium") huwa servizz partikolari, li grazzi lilu s-saċerdozju universali tal-fidili jistà jattwa ruħu b'mod li l-Knisja tikkostitwixxi l-milja tal-"komunità saċerdotali" skont il-kejl tal-implimentazzjoni min-naħa ta' Kristu. "Dawk fost il-fidili li jiġu mżejna bl-ordni sagri, jiġu maħtura f'isem Kristu biex jirgħu l-Knisja bil-kelma u bil-grazzja ta' Alla" (LG 11). 4. Il-Konċilju jenfasizza li s-saċerdozju universali tal-fidili u s-saċerdozju ministerjali (jew ġerarkiku) huma regolati b'mod reċiproku. Fl-istess ħin jiddikjara li hemm bejniethom differenzi essenzjali "u mhux biss ta' grad" (LG 10). Is-saċerdozju ġerarkiku-ministerjali mhuwiex "prodott" tas-saċerdozju universali tal-fidili. Ma jiġix minn għażla jew minn delega tal-komunità ta' dawk li jemmnu, imma minn sejħa divina partikolari: "Ħadd ma jistà jattribwixxi lilu nnifsu dan l-unur, jekk mhux min hu msejjaħ minn Alla, bħal Aronne" ( 5, 4). Nisrani jsir soġġett ta' tali uffċċju skont sagrament speċjali, dak tal-Ordni Sagri. 5. "Is-saċerdozju ministerjali, – dejjem skont il-Konċilju – bl-awtorità sagra li biha hu nvestit, jifforma u jmexxi l-poplu saċerdotali, iwettaq is-sagrifiċċju ewkaristiku fi-persuna ta' Kristu u joffrih lil Alla f'isem il-poplu kollu" (LG 10). B'mod ferm iktar wiesà il-Konċilju jittratta dan il-punt fid-Digriet dwar il-ħajja u l-ministeru tas-saċerdoti: "Il-Mulej, sabiex il-fidili jkunu magħqudin f'ġisem wieħed, li iżda "mhux il-membri kollha għandhom l-istess funzjoni" ( 12, 4), għolla xi wħud minnhom bħala ministri, b'mod li fil-ġuf tas-soċjetà tal-fidili jkollhom l-awtorità sagra tal-Ordni Sagri biex joffru s-Sagrifiċċju u jaħfru d-dnubiet, u li f'isem Kristu jiżvolġu għall-bnedmin f'forma uffiċjali l-funzjoni saċerdotali . . . Il-presbiteri bis-saħħa tad-dlik tal-Ispirtu Santu, huma ndikati minn karattru speċjali li jikkostitwixxihom għal Kristu Saċerdot, b'mod li jkunu jistgħu jaġixxu f'isem Kristu, Ras tal-Knisja" (PO 2; cf. San Tumas, , III, q. 63, a. 3). Mal-karattru tiġi lilhom mogħtija l-grazzja meħtieġa għal żvolġiment dehen tal-ministeru tagħhom: "Ladarba il-presbiteri għandhom sehem tagħhom fil-funzjoni tal-Appostli, lilhom hija mogħtija minn Alla l-grazzja biex ikunu ministri ta' Kristu Ġesù fost in-nies permezz tal-ministeru sagru tal-Vanġelu" (PO 2). 6. Bħal ma għidna, is-saċerdozzju ġerarkiku-ministerjali kien imwaqqaf fil-Knisja biex jattwa r-riżorsi kollha tas-saċerdozju universali tal-fidili. Il-Konċilju jiddikjara dan f'diversi postijiet u b'mod partikolari meta jitratta l-konkors tal-fidili fiċ-ċelebrazzjoni tal-Ewkaristija. Naqraw: "Waqt li jieħdu sehen fis-sagrifiċċju ewkaristiku, sors u quċċata tal-ħajja kollha nisranija, joffru lil Alla l-Vittma divina u magħha lilhom infushom; hekk ilkoll, kemm bl-oblazzjoni kif ukoll bit-tqarbin imqaddes, iwettqu l-parti propja fl-azzjoni liturġika, mhux iżda b'mod ugwali, imma min b'mod u min b'ieħor. Waqt li mbagħad jieklu mill-ġisem ta' Kristu fit-tqarbin imqaddes, juru b'mod konkret l-għaqda tal-Poplu ta' Alla, li minn dan is-sagrament l-iktar majjestuż hija espressa b'mod adegwat u prodotta b'mod tal-għaġeb" (LG 11). Skont din id-duttrina, li tappartieni għat-tradizzjoni nisranija l-iktar qadima, l-"attività" tal-Knisja ma tirriduċix ruħha għall-ministeru ġerarkiku tar-rgħajja, bħallikieku l-lajċi għandhom jibqgħu fi stat ta' passività. Infatti l-attività tal-ħajja nisranija mwettqa mil-lajċi f'kull żmien, u b'mod speċjali l-apostolat modern tal-lajċi, huwa xhieda għat-tagħlim konċiljari, li skontu s-sacerdozju tal-fidili u l-ministeru saċerdotali tal-ġerarkija ekkleżjastika huma "rregolati għal xulxin". 7. "Infatti l-ministri, li huma mlibbsa bl-awtorità sagra, – isostni l-Konċilju – jaqdu lil ħuthom, għaliex dawk kollha li jappartienu lill-Poplu ta' Alla, u għalhekk għandhom tassew dinjità nisranija, ifittxu b'mod liberu u ordnat l-istess skop u jaslu għas-salvazzjoni" (LG 18). Minħabba f'dan is-saċerdozju tal-ġerarkija għandu karattru ministerjali. Propju minħabba f'dan l-isqfijiet u s-saċerdoti jinsabu fil-Knisja tar-Rgħajja. Dmirhom hu li jaqdu lill-fidili, bħal ma Ġesù, ir-Ragħaj it-Tajjeb, l-uniku Ragħaj universali tal-Knisja u tal-umanità kollha, li jgħid dwaru stess: "Bin il-Bniedem . . . ma ġiex biex ikun moqdi, imma biex jaqdi u jagħti ħajtu għall-fidwa tal-multitudni" ( 20, 28). Fid-dawl tat-tagħlim u tal-eżempju tar-Ragħaj it-Tajjeb, il-Knisja kollha, parteċipi tal-grazzja tal-Fidwa mifruxa fil-Ġisem kollu ta' Kristu mill-Ispirtu Santu, hija u topera bħala komunità saċerdotali. Miġjub mit-Taljan għall_Malti minn Emanuel Zarb
25. Il-Knisja hija Komunità Saċerdotali